TPIPL ปิดร่วง 8.9% หลังมีปัจจัยลบ ก.อุตฯ ฟ้องเรียกค่าเสียหายกว่า 4 พันลบ.
TPIPL ปิดร่วง 8.9% หลังมีปัจจัยลบ ก.อุตฯ ฟ้องเรียกค่าเสียหายกว่า 4 พันลบ.โดยปิดตลาดวันนี้อยู่ที่ 2.66 บาท ลดลง 0.26 บาท หรือ 8.90% มูลค่าซื้อขาย 3.17 พันล้านบาท
16 ก.ค. 2558

ผู้สื่อข่าวรายงานว่า ราคาหุ้น บริษัท ทีพีไอ โพลีน จำกัด (มหาชน) หรือ TPIPL ปิดตลาดวันนี้อยู่ที่ 2.66 บาท ลดลง 0.26 บาท หรือ 8.90% มูลค่าซื้อขาย 3.17 พันล้านบาท ทั้งนี้ ราคาหุ้นเปิดตลาดที่ 2.78 บาท ต่ำสุดที่ 2.60 บาท สูงสุดที่ 2.78 บาท
โดยราคาหุ้นที่ปรับตัวลงแรง เนื่องจาก TPIPL ถูกฟ้องในคดีแพ่งเกี่ยวกับเรื่องการทำแร่นอกเขตประทานบัตร โดยได้ฟ้องร้องเรียกค่าเสียหายเป็นจำนวนเงินประมาณ 4 พันล้านบาท ทั้งนี้ บริษัทแจงว่าไม่ได้กระทำผิดตามคำฟ้องร้อง และบริษัทจะใช้สิทธิทางกฎหมายเพื่อต่อสู้คดีต่อไป